כמה פוסטים חדשים עולים ללוח המשרות ביום?
20
הפוסט נמחק, המפרסם נחסם, אבל היו ויהיו עוד הרבה פוסטים ומפרסמים כאלה, למרות תקנון שאוסר על כך במפורש ומופיע בראש הקבוצה וגם בתיאור הנלווה. התופעה הזאת, שמשחיתה את אקוסיסטם הגיוס להייטק בישראל, מכה בגלים. כבר חוויתי הצפה של יותר מ-20 פוסטים דומים מצד עובדים בחברה בינלאומית מכובדת בטווח של 5 ימים בלבד. המודעות הללו, מלכודות לידים שכיחות מדי, מפורסמות עם מאפיינים קבועים. אלה מקלים מאוד על זיהוי "חבר מביא חבר": הצגה מכירתית שטחית של החברה, בלי להרחיב על המוצר או השירות; יצירת רושם שהחברה מציעה מספר עצום של משרות פתוחות כרגע; שום אזכור לשמות התפקידים על הפרק ובטח שלא לתחומי האחריות של כל אחד מהם; הפיכת דרישות הקבלה לכאלה שיתאימו לכל אחד כמעט – כלליות ומעטות במיוחד: תואר במשהו וניסיון רק יתרון; והמרגיז מכל – חתימת הפוסט בהנחיה לשלוח קו"ח לכתובת דוא"ל פרטית של אותו עובד, ואפילו לא למייל שלו בתוך החברה.
כ-20 פוסטים חדשים עולים ללוח המשרות מדי יום.